Obrazloženje prijedloga I. izmjene i dopune financijskog plana za 2025. godinu
 
 
Financijski plan za 2025. godinu izrađen je na osnovu ostvarenja i financijskih rezultata u 2024. godini, prema Uputama za izradu Proračuna Grada Gospića za razdoblje 2025. do 2027. godine i na osnovu predviđanja daljnjeg razvoja rada Kulturno Informativnog Centra Gospić. 
Financijski plan za 2025. godinu i projekcije za 2025. i 2026. godinu usvojilo je Upravno vijeće Kulturno informativnog centra Gospić na sjednici održanoj  16.prosinca 2024. godine.
Tijekom proračunske 2025. godine utvrđeno je da je zbog potreba redovnog poslovanja potrebno napraviti izmjenu i dopunu financijskog plana. Ovim izmjenama i dopunama predlažu se izmjene i dopune plana na stavkama prihoda i rashoda.

Obrazloženje Općeg dijela I. izmjene i dopune financijskog plana za 2025. godinu

Sažetak računa prihoda i rashoda
Prihodi financijskog plana za 2025. godinu predloženim izmjenama i dopunama povećavaju za  61 119 EUR , odnosno za 17,55 % u odnosu na Plan i iznose 432.226 EUR. Ukupni rashodi Plana povećani su za 65.496 EUR odnosno 22,05 % veći od rashoda planiranih Planom za 2025. godinu. 
Sažetak prenesenog viška/manjka 
Preneseni višak iz prethodne poslovne 2024. godine veći je od Planom predviđenog viška. Višak prihoda poslovanje iz vlastitih izvora iznosi 6.377 EUR.
A. Račun prihoda i rashoda prema ekonomskoj klasifikaciji
Prihodi poslovanja povećavaju se za 65.496 EUR u odnosu na Plan te sada iznose 438.603 EUR.
Pomoći iz inozemstva i od subjekta unutar općeg proračuna – skupina 63 umanjeni su za 2.830 EUR.
Prihodi od prodaje – vlastiti prihod – skupina 66 povećavaju se za 1.691 EUR.
Prihodi iz nadležnog proračuna i od HZZO-a temeljem ugovorenih obveza povećavaju se u iznosu 62.258,00 EUR i ukupno iznose 344.615 EUR.
Rashodi poslovanja povećavaju se za 65.496 EUR u odnosu na Plan te sada iznose 438.603 EUR.
Rashodi za zaposlene se povećavaju za 59.465 EUR i sada iznose 263.931 EUR.
Materijalni rashodi se povećavaju za 12.621 EUR i iznose 170.962 EUR.
Financijski rashodi se umanjuju za 90 EUR i sada iznose 710 EUR.
Rashodi za nabavu nefinancijske imovine umanjuju se za 6.500 EUR i sada iznose 3.000 EUR.

B.  Račun financiranja

Kulturno informativni centar Gospić nema zaduženja.



Obrazloženje posebnog dijela I. izmjena i dopuna financijskog plana za 2025. godinu


Programska djelatnost:

Redovna djelatnost KIC-a 


Kulturno Informativni Centar Gospić javna je ustanova za kulturu koja putem svojih djelatnosti promiče kulturu, sportske i visoke umjetničke dosege, prati i promiče aktualna društvena i kulturna zbivanja u gradu Gospiću i koja pruža mogućnosti za svestrano informiranje u kulturi i o kulturi

Djelatnost Ustanove:

· organizacija, razvijanje i unaprjeđivanje svih oblika kulturnog i umjetničkog stvaralaštva, 
· zadovoljavanje svih oblika zabavnih, kulturnih i umjetničkih potreba grada Gospića,
· izdavačka djelatnost;
· promidžba (reklama i propaganda);
· umjetničko i književno stvaralaštvo i reproduktivno izvođenje;
· proizvodnja i trgovina na malo umjetninama, suvenirima, knjigama, rukotvorinama i sličnim predmetima;
· djelatnost javnog informiranja;
· djelatnost pružanja audio i/ili audiovizualnih medijskih usluga;
· djelatnost pružanja usluga elektroničkih publikacija;
· djelatnost objavljivanja audiovizualnog i radijskog programa;
· djelatnost pružanja medijskih usluga televizije i/ili radija;
· usluge informacijskog društva;
· komplementarne djelatnosti audiovizualnim djelatnostima;

Programom Redovna djelatnost KIC-a osigurana su sredstva za osnovnu aktivnost ustanove a koja se odnosi na naknade troškova zaposlenih , rashode poslovanja ( uredski materijal, telekomunikacijske usluge, trošak energije i grijanja , komunalne usluge )
Rashodi poslovanja uvećavaju se za 56.965 EUR u odnosu na Plan za 2025. godinu. Do uvećanja rashoda poslovanja došlo je zbog povećanja plaća ( osnovice i koeficijenata ).
Organizacija kulturnih i zabavnih aktivnosti

Organizacijom većeg broja kulturnih i zabavnih aktivnosti u KIC-u Gospić nastojimo stvoriti pozitivno kreativno i kulturno okruženje u gradu Gospiću, kao i podignuti svijest građana na višu kulturnu razinu. Djeci, mladima i odraslima ponudit ćemo pristupačno okruženje kao podlogu za daljnji razvoj vještina, kompetencija te formalnog, ali i iskustvenog učenja. Približiti im kulturu kao sastavni dio njihovog odrastanja, osobnog rasta i razvoja. U organizaciji ovakvog vida kulturne ponude za građane grada Gospića u budućnosti se vidimo kao jedno od gradskih kulturnih centara koji promovira nove forme u skladu sa svjetskim spoznajama i suvremenim tokovima.

Opći cilj:    
Obogaćivanje  kulturne ponude grada Gospića kroz organizaciju svih oblika kulturnih, umjetničkih i obrazovnih programa, manifestacija, obilježavanje važnih datuma na lokalnoj, županijskoj i državnoj razini, ali i obilježavanje svjetskih datuma te ostalih događanja važnih za dobrobit građanstva.
Organizacijom festivala GROCKS nastojimo obogatiti turističku, kulturnu i koncertnu ponudu grada Gospića i Ličko - senjske županije, udovoljiti interesima sve većeg broja ljubitelja rock glazbe, isto tako i lokalnim bendovima pružiti mogućnost afirmacije na sceni.

Posebni ciljevi:

Privući što veći broj posjetitelja kako bi Gospićka rock scena nastavila uspješnu tradiciju, koja je već sad možemo reći prepoznata ne samo u našoj Županiji, nego i puno šire.

Rashodi organizacije kulturnih i zabavnih aktivnosti uvećavaju se za 7.074 EUR u odnosu na Plan te sada iznose 59.481 EUR.

Radio Gospić 

Program Radio Gospića temelji se na potrebama i interesima slušateljstva na području Ličko – senjske županije. Program se u pravilu izvodi po konceptu „one-man show“, uz razgovore s gostima u studiju ili putem telefona, uz snimljene priloge s terena, a razvrstan je u sljedeće skupine: informativni program, zabavni program, glazbeni program, obrazovni i program za djecu i mlade, umjetnost i kultura, sportski program i audio komercijalna komunikacija. 

Opći cilj:
Svestrano, objektivno i nepristrano informiranje slušatelja, stvaranje autorskog sadržaja, kreiranje vlastitih emisija, oblikovanje programa prema potrebama i interesima slušateljstva, suradnja s brojnim ustanovama i udrugama na području Županije i šire kako bi se promicao njihov rad i  općenito pozitivne vrijednosti

 Pokazatelji uspješnosti provođenja programa:

 Slušanost programskog sadržaja, dijeljenje medijskih sadržaja s Facebook i Instagrama stranice Radio           Gospića, javljanja uživo u program kao rezultat sve veće zainteresiranosti ljudi za program

Rashodi u programu Radio Gospić uvećavaju se za 2.080 EUR u odnosu na Plan te sada iznose 45.780 EUR.

Provedba edukativnih, kulturnih i sportskih aktivnosti : 9.507,00

Temeljem provedenog javnog poziva, Gradu Gospiću je Ugovorom o dodjeli financijske potpore projektu za provedbu edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole, Ministarstvo demografije i useljeništva dodijelio sredstva za provođenje edukativnih i kulturnih aktivnosti djece predškolske dobi i djece od I. do IV. razreda osnovne škole.
Svrha ovog projekta je financijsko rasterećenje obitelji s predškolskom i osnovnoškolskom djecom te poticanje jednakog uključivanja i povećanja obuhvata djece koja sudjeluju u edukativnim i  kulturnim i aktivnostima, što pridonosi njihovom cjelokupnom razvoju i obrazovanju.
Realizacija ovog projekta krenula je u studenom 2024. godine i predviđeno trajanje je do rujna 2025. godine. Kulturno informativni centar Gospić kroz ovaj projekt provodio 5 radionica za djecu.
Planirani rashodi su uvećani za 3.263 EUR te sada iznose 12.770 EUR.













 

